موریس وست

موریس وئست (دوغوم: ۲۹ آوریل ۱۹۱۶، اؤلوم: ۹ اوکتوبر ۱۹۹۹) اوسترالیالی یازیچی.

 یاشاییش و یاراداجیلیق 
موریس وئست، اوسترالیالی یازیچی، ۱۹۱۶-جی ایلده مئلبورن شهرینده دونیایا گلدی. تحصیلاتین ملبورن و تاسمانی شهرلرینده بیتیردی. تاسمانی شهری‌نین عالی اوخوللاریندا، یئددی ایل عرضینده، اینیگیلسجه، فرانسه‌جه و اوروپا ادبیاتی تاریخی قونولاریندا درس دئدی.

ایکینجی دونیا ساواشیندا، دنیز قووه‌لری سوتوانی کیمی خیدمته گیردی و ۱۹۴۳-جو ایله‌جن خیدمت ائتدی. بو تاریخده اوسترالیانین باش ناظیری، ویلیام موریس هوگ-ون مونشیسی کیمی سئچیلدی.

بیر ایلدن سونرا ملبورن شهری‌نین اصلی رادیو دوراغی‌نین سوروملوسو اونا تاپشیریلدی. او سونرالار اوسترالیانین رادیو ضبط و یاییمی قونوسوندا ان بویوک انجومنین قوروجولاریندان اولدو. ۱۹۵۴-جی ایل بو انجومنیین سوروملولوگون عوهده‌سینه آلدی و اینگیلیسجه اولان نوماییشنامه‌لرینی رادیویی نوماییشنامه‌کیمی تقدیم ائتمکله بویوک اوغورلار قازاندی.

۱۹۵۶-جی ایلده موریس وست یازیچیلیق ایشینه باشلادی و ایکی ایلده یئددی داستان و نوماییشنامه یازدی و بویوک شوهرت قازاندی. "شئیطانین وکیلی" کیتابین ۱۹۵۹-جو ایلده یایدی. بو کیتاب اوخوجولار و اینتیقادچیلار طرفیندن گئنیش صورتده آلیندی و ایکی ایل عرضینده اوچ میلیون ساتیشی اولدو.

حال حاضیردا موریس وست-ین ایگیرمیدن چوخ اثری واردیر.وکیل شیطان کیتابی، موریس وست، فارسجایا چئورین: ماه منیر مینوی، بهجت یایین ائوی، تهران 1388

 قایناقلار 

بؤلمه:اوسترالیالی یازیچی
بؤلمه:اینگیلیس دیلینده یازیچی